Angrepet på Be'eri

**Angrepet på Be'eri**, eller **Be'eri-massakren**, også betegnet som pogrom, fant sted den 7. oktober 2023. Be'eri er en israelsk landsby nær Gazastripen i det sørlige Israel.

Omlag 70 militante fra Hamas angrep tidlig under terrorgruppens overrumplende angrep over grensen, og utførte en massaker i kibbutzen. Minst 130 mennsker ble drept under angrepet, av dem også kvinner, barn og spedbarn, Dette dreide seg om ti prosent av beboerne i jordbrukskibbutzen. Dusinvis av hus ble satt i brann. Angrepet var kooridnert med andre massakre og angrep i mange andre israelske bosettinger i samme grensesonen, som Netiv haAsara, Kfar Aza og på en musikkfestival ved Rei'm.

Det ble tatt gisler, og det kom til kamper mot tilskyndende styrker fra Israel Defense Forces (IDF).

## Bakgrunn
Kibbutz Be'eri ble grunnlagt av veteraner i 1946. Beboerne sognet (2023) for det meste til det sekulære venstre, og blant dem en rekke fredsaktivister (som Vivian Silver, som satt i styret for B'Tselem, og ble antatt å ha blitt grepet som gissel).

Før angrepet hadde kibbutzen rundt 1.200 innbyggere, og var med dette den største landsbyen i Eshkol Regional Council.

## Angrepet
Hamasstyrken som ble satt inn mot Be'eri bestod av militante fra Izz ad-Din al-Qassam-brigadenes Nuseirat-bataljon som ble anført av Abed al Rahman. Klokken 6.30 om morgenen 7. oktober avfyrte de raketter mot kibbutzen. En annen palestinsk militant gruppe, DFLP, sa senere at også de hadde styrker (organisert som De nasjonale motstandsbrigader) som kjempet mot IDF i Be'eri. Rundt 70 militante ankom på motorsykler og i kjøretøy og drepte sikkerhetsfolkene ved kibbutzens hovedport. Etter å ha inntatt landsbyen fikk de fra hus til hus og tok til fange eller skjøt folk. De skjøt også mot bygninger og satte noen i brann. De medbragte et kamerateam med en journalist som dokumenterte angrepet og hyllet det som en palestinsk seier. Mange beboere prøvde å skjule seg i sikkerhetsrom, men angriperne sprengte opp dørene og skjøt dem som var innenfor. 

Angriperne tok rundt 50 gisler i Be'eris kantinebygg, og kidnappet også andre som de så førte til Gazastripen Da israelske styrker gikk til motangrep var det mot militante som holdt gisler. Videoer av dette viste senere gisler bli ført barføtt over en gate i landbyen.

### Tidslinje
Ved hjelp av WhatsApp-meldinger fra en mødregruppe i kibbutzen og CCTV-opptak kunne en tidslinje etableres. Hamas ankom kibbutzporten før kl. 6, og først skjøt inntrengerne sivister som ankom med bil. Kl 7.10 viste WhatsApp-meldinger tre motorsykler, hver med tre tungt bevæpnede Hamasfolk, som kjørte ut gjennom hovedporten. Kl 9.05 ble Hamas sett trekkende et lik ut av bilen som ble ødelagt ved porten.

WhatsApp- gruppen hjalp med tips om sikring av dørene, og uttrykte uro over at sikkerhetsrommene ikke var trygge mot inntrengere. Angripere gikk rundt omkring og skjøt og kastet håndgranater i det det hus etter det andre, og tente på noen med Molotovcocktails. WhatsApp-meldinger ble mer desperate, og det kom meldinger om drap av babyer og familiemedlemmer. 

To timer etter massakren startet ankom tyve soldater fra Israeli Air Forces elitegruppe Shaldag med helikopter til Be'eri. Fem av dem ble raskt drept og én såret av Hamas. De overlevende måtte trekke seg tilbake, og finne deler av landsbyen der de med sitt reduserte antall kunne utrette noe. Et israelsk CH-53D-helikopter ble ødelagt på bakken.

Etter rundt tolv timer kom det flere IDF-styrker, og drepte de fleste av de militante. Atten time etter angrepet meldte IDF at gislene var befridde. Med styrkene fortsatte å lete etter Hamas som kunne skjule seg i landsbyen.

Kibbutz Be'eri hadde også store materielle skader. 

Yossi Landau, regional leder for hjelpeorganisasjonen ZAKA sa til Sky News at rundt 80% av likene i Be'eri og Kfar Aza viste tegn etter tortur, og at han fant «to hauger med ti barn i hver, bakbundet, og brent til døde» (*two piles of ten children each were tied to the back, burnt to death*) i Be'eri.

### Overlevende
En begoer sa senere til *[[The Times of Israel]]* at kibbutzen var fullstendig ødelagt. Yasmin Porat, en israelsk innbygger i Be'eri, sa i et intervju at Hamas holdt henne og andre som gisler i to dager, til IDF-styrker ankom 9. oktober. Porat sa at israelske styrker hadde forvoldt både gisseltakeres og gislers død som da en israelsk stridsvogn skjøt mot bygninger der det også var gisler. En annen innbygger, som var borte under angrepet, sa at minst 112 Be'eri-beboere ble drept under kampene.

## Senere
Den 24. oktober 2023 ble det meldt at IDF da hadde drept Abed al Rahman, nesdleder for Nuseirat-bataljonen, og som personlig hadde ledet Be'eri-massakren.

## Referanser


## Eksterne lenker
*